السلام عليكم
شباب اخوكم منتسب بالفرقة الخاصة
حبيت اوضحلكم جم نقطه
01. ماكو اي اشخاص اجانب بيناتنه كله اشاعات
02 . بينكم وبينه خط صد اتمنه تفهمون هذا الشي واكيد العسكري يعرف شنو خط الصد
03 . احنه كلنه مثلكم نريد تغير الحكومه ونخلص من الاحزاب
04 . احنه عسكر وعدنه اوامر نفذه
05 . الي نرجو منكم عدم الاقتراب من جسر الجمهوريه او جسر السنك وحافة النهر بهذا الشي راح تعرضون نفسكم للخطر
06 . بالنسبة للدخانيات .. الحوادث الي دصير بسبب انه الدخانيه مابيه تهديف فيعتبر حادث عرضي
07 . الفرقه لاتخلو من بعض العناصر المسيئة
08 . اكو هوايه جرحه بيناتنه بسبب تعرضنه للرمانات اليدويه وبطاله الملتوف من بعض المندسين بينكم وهذا الشي يخلينه بحاله تنرفز من اي شخص يحاول يتقرب من عدنه
09 . اخواني اهل التكاتك ماله داعي تجي تفتر بتكتك كبال الصبات ويم الحاجز تعرض نفسك للخطر بدون فائده
10 . احنه جنود قاتلنه هوايه ودافعنه عن العراق من الانبار لتكريت للموصل وهوايه ضحينه
11. منتسبين الفرقه الخاصه كلهم ذو تدريب ولياقه عاليه فمحاولت كسر الحواجز والتقدم ع الجسور اكبر خطا وخطوره عليكم
12. الي اتمناه منكم انه تكون فعالياتكم سلميه وتتمركز بساحه التحرير للتنطون عذر انه نتصادم وياكم تره موسهله علينه كلكم اخوتنه ونحبكم
13 . ابو المنجنيق الي بالمطعم بطل تشمر طابوك لان تعتبر تعرض للقوات وبهذا راح يكون اكو رد وممكن تتاذه ناس خلوه سلميه
14 . لحد يحاول يندفع لان اكو اشخاص تحرض وانتو شفتو بعينكم من يوم 25 ولحد الان محد كدر يعبر مجرد ناس برئه اتئذت
15 . الرحمه للشهداء واتمنى عراق خالي من الاحزاب والطائفيه والمحاصصة
اخوكم .ن.ع.
هسه راح انام لان منايم من البارحه من اكعد ارد ع تعليقاتكم